Ettepanek: Nõukogu otsus, millega muudetakse otsust 97/126/EÜ, milles käsitletakse ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimist /* KOM/2008/0236 lõplik - ACC 2008/0092 */





[pic] | EUROOPA ÜHENDUSTE KOMISJON | Brüssel 6.5.2008 KOM(2008)236 lõplik 2008/0092 (ACC) Ettepanek: NÕUKOGU OTSUS, millega muudetakse otsust 97/126/EÜ, milles käsitletakse ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimist (komisjoni esitatud) SELETUSKIRI Nõukogu 6. detsembri 1996. aasta otsuses 97/126/EÜ on käsitletud ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimist. Kuna kõik kokkuleppe muudatused peavad kajastuma ühenduse õiguse asjakohastes sätetes, tuleks selgesõnaliselt sätestada, et komisjon võib sellised üksikasjalikud rakenduseeskirjad vastu võtta, ilma et see piiraks muid konkreetseid nõukogu õigusakte, eelkõige 15. novembri 1999. aasta otsust 1999/778/EÜ, mis käsitleb veterinaarküsimuste alase protokolli sõlmimist, mis täiendab ühelt poolt Euroopa Ühenduse ja teiselt poolt Taani valitsuse ja Fääri saarte kohaliku valitsuse vahelist lepingut[1]. Käesolev ettepanek ei mõjuta ühenduse eelarvet. 2008/0092 (ACC) Ettepanek: NÕUKOGU OTSUS, millega muudetakse otsust 97/126/EÜ, milles käsitletakse ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimist EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 300 lõike 2 esimese lausega, võttes arvesse komisjoni ettepanekut[2] ning arvestades järgmist: 1. Nõukogu 6. detsembri 1996. aasta otsuses 97/126/EÜ[3] on käsitletud ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimist. 2. Vastavalt kõnealuse kokkuleppe artiklile 31 moodustatakse ühiskomitee, mis vastutab kõnealuse kokkuleppe haldamise eest ning tagab selle nõuetekohase rakendamise. Selleks annab ühiskomitee soovitusi ja teeb otsuseid, mida kokkuleppeosalised rakendavad kooskõlas oma eeskirjadega. Seepärast tuleks otsuses 97/126/EÜ selgesõnaliselt sätestada, et vajaduse korral on komisjonil lubatud võtta vastu sellised üksikasjalikud rakenduseeskirjad. 3. Otsuse 97/126/EÜ rakendamiseks vajalikud meetmed tuleks vastu võtta kooskõlas nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused[4]. 4. Seepärast tuleks otsust 97/126/EMÜ vastavalt muuta, ON TEINUD JÄRGMISE OTSUSE: Artikkel 1 Otsuse 97/126/EÜ artikli 1 järele lisatakse järgmised artiklid: „Artikkel 1a Käesoleva kokkuleppe üksikasjalikud rakenduseeskirjad võtab komisjon vastu vastavalt käesoleva otsuse artikli 1 b lõikes 2 sätestatud menetlusele. Artikkel 1b 1. Komisjoni abistab nõukogu 29. septembri 2003. aasta määruse (EÜ) nr 1784/2003 (teraviljaturu ühise korralduse kohta)* artikliga 25 moodustatud teraviljaturu korralduskomitee või asjaomase tooteturu ühist korraldust käsitleva määruse vastava artikliga asutatud asjakohane komitee. 2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7. Tähtaeg otsuse 1999/468/EÜ artikli 4 lõike 3 tähenduses on üks kuu. 3. Komitee võtab vastu oma töökorra. * ELT L 270, 21.10.2003, lk 78. [joonealuste märkuste numbrid tuleks lisada hiljem ja need peaksid järgima otsuse 97/126/EÜ joonealuste märkuste numeratsiooni] Artikkel 2 Käesolev otsus jõustub järgmisel päeval pärast selle avaldamist Euroopa Liidu Teatajas . Brüssel, Nõukogu nimel eesistuja [1] EÜT L 305, 30.11.1999, lk 25. [2] ELT C …, …, lk …. [3] EÜT L 53, 22.2.1997, lk 1. [4] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).